kardosdrur/scandi-wiki huggingface dataset:
Danny Jungslund

Danny Jungslund (19. april 1989 i Viborg) er en dansk guitarist, komponist og Fotograf. Han er mest kendt som medlem af rockbandet Dúné, der har opnået stor succes i ind- og udland med deres blanding af rockmusik og elektroniske elementer, flere store hits samt de energiske koncerter. Efter at have stoppet i Dúné, startede Danny Jungslund en karriere som Fotograf.

Historie 
Jungslund blev født i 1989 på Viborg Sygehus, og voksede op i Sparkær, mellem Skive og Viborg. Han gik i folkeskole på Sparkær Skole, hvorefter han dimitterede med studentereksamen fra Viborg Gymnasium og HF i sommeren 2008.

Dúné 
Inden Danny Jungslund havde forladt folkeskole og gymnasium blev han i slutningen af 2003 medlem af rockgruppen Dúné, som på dette tidspunkt bestod af fem medlemmer. Sammen med skolekammeraten Ole Bjørn Sørensen blev de medlem nummer seks og syv. Jungslund og Ole Björn gik på daværende tidspunkt sammen på Viborg Gymnasium. Inden at studenterhuen var trukket over hovedet var Jungslund sammen med resten af Dúné på en omfattende Europaturné, som opfølgning på bandets succes med debutpladen We Are In There You Are Out Here, som udkom i foråret 2007. På dette tidspunkt og to år frem blev bandet fulgt af filminstruktør Uffe Truust, der lavede filmen Stages som udkom i 2009.

Efter endt skolegang flyttede han sammen med resten af medlemmerne i Dúné til København, for at være tættere på det musiske miljø i hovedstaden. I juli 2009 blev teltpælene atter rykket op, da hele bandet flyttede til Berlin. 

På Grøn Koncert i 2011, under Dúnés Summer Tour 2011, blev Danny Jungslund blandt andet kendt for sin meget bemærkelsesværdige hanekam.

Fotograf 
Danny Jungslund har siden, han stoppede i bandet Dúné forfulgt en karriere som Fotograf. Med base i Berlin fotografer han kendte musikere og skuespillere. Desuden fotograferer Jungslund for brands som Levi‘s, Fila og andre internationale brands. 

Andet

I sommeren 2012 deltog Jungslund i projektet på JOHANNs nye album, ligesom han har lavet forskellige ting for Far Away From Fiji.

Referencer

Eksterne henvisninger 

  
 

Personer fra Viborg
Tidligere medlemmer af bandet Dúné
Rockmusikere fra Danmark
Guitarister fra Danmark
Lars G. Petersson

Lars G. Petersson (født 1951) er en svenskfødt menneskerettighedsaktivist, blogger og forfatter.

Karriere 
Lars G. Petersson har været aktiv i den danske afdeling af menneskeretighedsorganisationen Amnesty International i Danmark. Hovedpunkter i hans arbejde dér var behandlingen af flygtninge i Københavnske varetægtsfængsler og den internationale anti-dødsstrafkampagne. Han bor i London og er medstifter af BASTA-Kampagne.

Faneflugt fra 2004 (senere også på engelsk og tysk) fortæller den "glemte" historie om de 20.000 henrettede og få overlevende tyske desertører under 2. verdenskrig.

I en bog udgivet i 2010 kritiserer Petersson ældreplejen i Storbritannien og den tiltagende vægt på økonomisk lønsomhed og privatisering af sundhedssystemet. 

I en anden bog fra 2010 kritiserer Petersson forholdene i tyske sessionsinstitutioner. Den tvungne nøgenhed i forbindelse med nedværdigende medicinske undersøgelser opfylder ifølge forfatteren kriterierne for seksuelt misbrug. Bogen behandler den retslige såvel som de medicinske og psykologiske sider af disse undersøgelser. Der er talrige personlige beretninger fra ofre som lider under posttraumatisk belastningsreaktion som følge af deres oplevelser. For denne tilstand benytter forfatteren begrebet "sessionstrauma".

Bøger 
 Faneflugt (2004, Frihedsmuseets Venners Forlag)
 Deserters (2005, Frihedsmuseets Venners Forlag)
 AbuseUK (2010, Chipmunkapublishing)
 Musterung (2010, Chipmunkapublishing)
 Medical Rape (2010, Chipmunkapublishing)
 Fahnenflüchtige (2012, Chipmunkapublishing)
 Deserters (2013, Fonthill Media)

Eksterne henvisninger 
 officiel websted
 BASTA (kampagne)

Referencer 

Forfattere fra Sverige
Kirchdorf (Niedersachsen)

Kirchdorf er en kommune i i Landkreis Diepholz i den tyske delstat Niedersachsen. Den ligger ca. 30 km øst for Diepholz, og 35 km nord for Minden.

Kirchdorf er administrationsby for amtet ("Samtgemeinde") Kirchdorf.

Historie 
Kirchdorf hørte under amtet Uchte og var med den underlagt Greverne af Hoya. Da de uddøde i 1582 kom amtet under Landgreverne af Hessen-Kassel, og efter Wienerkongressen i 1814 under Kongeriget Hannover. I 1885 blev Kirchdorf lagt sammen med den tidligere Kreis Sulingen der i 1932 blev forenet Kreis Diepholz til Landkreis Grafschaft Diepholz (fra 1977 Landkreis Diepholz) .

I 1974 blev kommunerne Kuppendorf og Scharringhausen indlemmet i Kirchdorf .

Eksterne kilder/henvisninger 

 Officielt websted
Refsbøl Mølle

Refsbøl Mølle er en jordstående hollandsk vindmølle med gennemkørsel. Møllen, der er opført i 1884, som erstatning for en nedbrændt forgænger, består af en ottekantet overbygning med spåntækning på et fundament af kampesten. Den krøjes manuelt. Vingerne har hækværk til sejl, og  hatten er løgformet og beklædt med pap. Driften ophørte i 1963. 

.  
 
Møllen er på et tidspunkt blevet tilføjet et  krøjehjul med kæde, som er en forberedelse til  automatisk selvkrøjning. Dvs. man har forsynet hatten med en "tandkrans", men sparet vindrosen. Man kunne så indtil der blev råd til vindrosen krøje møllen med krøjehjulet, som fungerede således, at man ved at trække i kæden fik hjulet og hatten til at dreje. Dette såkaldte amerikanske krøjeværk er sjældent i Europa.

Der er bevaret noget inventar fra dens tid i drift. Møllen er i  ikke funktionsdygtig, men foreningen har sørget for den nødvendige vedligeholdelse.

Eksterne henvisninger 

Hollandske vindmøller i Danmark
Bygninger, konstruktioner og anlæg i Thisted Kommune
Schwaförden

Schwaförden er en kommune i i Landkreis Diepholz i den tyske delstat Niedersachsen. Den ligger ca. 40 km syd for Bremen.

Schwaförden er administrationsby for amtet ("Samtgemeinde") Schwaförden som også omfatter kommunerne Affinghausen, Ehrenburg, Neuenkirchen, Scholen, Schwaförden og Sudwalde.

Schwaförden ligger syd for Naturpark Wildeshauser Geest omtrent midt mellem Bremen og Minden.

Eksterne kilder/henvisninger 

 Officielt websted
Siedenburg

Siedenburg er en kommune i i Landkreis Diepholz i den tyske delstat Niedersachsen. Den ligger ca. 20 km vest for Nienburg.

Siedenburg er administrationsby for amtet ("Samtgemeinde") Siedenburg som også omfatter kommunerne Borstel, Maasen, Mellinghausen og Staffhorst.

Geografi 
Siedenburg ligger mellem Naturpark Wildeshauser Geest og Naturpark Steinhuder Meer omkring midt mellem Nienburg og Sulingen.

Gennem Siedenburg løber floden Siede som byen har navn efter.

Eksterne kilder/henvisninger 

 Officielt websted
Brockum

Brockum er en kommune i Landkreis Diepholz i amtet ("Samtgemeinde") Altes Amt Lemförde , i den tyske delstat Niedersachsen . Den ligger mellem Osnabrück og Bremen i Naturpark Dümmer. Den ligger omkring 3 km øst for Lemförde og nord for Stemweder Berge. Ca. 7 km nordvest for byen ligger søen Dümmer.

Eksterne kilder/henvisninger 

 Officielt websted
Lambert Thiboust

Lambert (egentlig Pierre Antoine Auguste) Thiboust (25. oktober 1827 i Paris—10. juli 1867 sammesteds) var en fransk dramatisk forfatter.

Thiboust var en kort tid skuespiller og har i forening med dramatikere som Barrière, Duval og andre forfattet en lang række stykker, der for en del opnåede et stort sceneheld; hertil hører: Les filles de marbre (1853), Je dine chez ma mère (1856), La fille du diable, Le secret de Miss Aurore (1863), Les diables roses (1863) og flere.

Kilder 

 

Dramatikere fra Frankrig
Fransksprogede forfattere
Franskmænd i 1800-tallet
Personer fra Paris
Salmonsens
Hüde

Hüde er en kommune i Landkreis Diepholz i amtet ("Samtgemeinde") Altes Amt Lemförde , i den tyske delstat Niedersachsen . Den ligger i Naturpark Dümmer ved den sydlige ende af søen Dümmer mellem byerne Osnabrück og Bremen. I kommunen ligger naturreservaterne Dümmer, Ochsenmoor, Hohe Sieben og Evershorst.
Hüde er statsanerkendt rekreationsby

Eksterne kilder/henvisninger
The Gorilla Foundation

The Gorilla Foundation er en international NGO (non-profit) organisation, stiftet i 1976 af Francine Patterson (1947-), dyrepsykolog, professor, Ph.D. samt Ron Cohn, Ph.D.

Francine Patterson (1947-) arbejder som professor ved Santa Clara University. Hun har modtaget Rolex Award for Enterprise i 1978, Award for Outstanding Professional Service fra Preservation of the Animal World Society (PAWS) i 1986 og Kilby International Award i 1997.

Dr. Cohn har modtaget Ph.D fra University of Illinois og arbejder som cellebiolog ved Stanford Departments of Medicine and Pediatrics.

Mission 
Etablere kommunikation til offentligheden med henblik på at bevare gorillaerne fra udslettelse og inspirere vores børn til at skabe en bæredygtig fremtid for alle store aber.

Finansiering 
Arbejdet inden for The Gorilla Foundation bliver primært finansieret gennem donationer fra privatpersoner, fra fonde, selskaber og salg af uddannelsesmaterialer.

Aktiviteter 
Patterson ved The Gorilla Foundation har arbejdet med han-gorillaen Koko siden 1972, da hun fik tilladelsen af San Francisco Zoo til dette til brug for sin Ph.D-afhandling. da hun begyndte at lære den dengang 1-årige gorilla amerikansk tegnsprog. I 1976 kunne The Gorilla Foundation købe Koko og en anden han-gorilla (Michael) fra den zoologiske have. I 1979 da Ph.D-afhandlingen var færdig ved Stanford Universitet, lånte The Gorilla Foundation yderligere en han-gorilla, Ndume, fra Cincinnati Zoo. Denne gorilla skulle ikke indgå i tegnsprogprojektet, men indgå i Pattersons beskyttelsesprojekt af store aber. Petterson etablerede et abebeskyttelse - og center på 50 ha på Maui, Hawaii, hvor The Gorilla Foundations gorillaer skulle være. Koko kunne forstå 2000 ord og kunne anvende 1000 tegn på tegnsproget. Koko havde en IQ på 90, hvilket svarer til lidt under et gennemsnitmenneskes IQ.

Referencer

Eksterne henvisninger 
 Den officielle hjemmeside for The Gorilla Foundation. 

Miljøorganisationer
Ngo'er
Etableret i 1976
Jörg Asmussen

Jörg Asmussen (født 31. oktober 1966 i Flensborg) er en tysk politiker, der siden den 1. januar 2014 har været statssekretær i Tysklands beskæftigelsesministerium. Han er medlem af det tyske socialdemokratiske parti.

Jörg Asmussen er uddannet økonom og studerede for en MBA ved Bocconiuniversitetet, Milano (Italien), og har siden 1996 været medarbejder af Tysklands forbundsfinansministerium.

Eksterne henvisninger 
 CV på ECB's hjemmeside 

Økonomer fra Tyskland
Personer fra Flensborg
Politikere fra SPD
Centralbankchefer
Bjørnen i det blå hus

Bjørnen i det blå hus (Bear in the Big Blue House) er en amerikansk tv-serie produceret for tv-kanalen Playhouse Disney af Mitchell Kriegman og The Jim Henson Company. Der blev i første omgang sendt 91 afsnit fordelt på tre sæson 1997-1999, og yderligere to sæsoner fulgte med 18 afsnit i 2002-2003 og 8 afsnit i 2006, i alt 117 afsnit.

I 2004 solgte The Jim Henson Company serien til The Walt Disney Company, og den ejes nu af dettes datterselskab The Muppets Studio.

På dansk har Bjørnen stemme af Michael Boesen.

Eksterne henvisninger 
 

Amerikanske tv-serier fra 1990'erne
Amerikanske tv-serier fra 2000'erne
Tv-programmer fra Disney Channel
Lucas Digne

Lucas Digne (født 20. juli 1993) er en fransk professionel fodboldspiller, som spiller for Premier League-klubben Aston Villa og det franske landshold.

Klubkarriere

Lille OSC 
Digne ankom til Lille i 2005, hvor han startede på holdets ungdomshold. Den 27. juli 2010 skrev Digne under på sin første professionelle kontrakt med klubben. Kontrakten ville udløbe i sommeren 2013. Eftersom han underskrev kontrakten i 2010, blev han første rykket permanent op til senior truppen i 2011, hvor han blev tildelt trøjenummer 3. Den 26. oktober 2011 fik Digne sin debut for klubben, i en 3-1 sejr over Sedan i den franske pokalturnering Coupe de la Ligue.

Paris Saint-Germain 
Den 17. juli 2013 blev det bekræftet, at Digne skiftede til Paris Saint-Germain. Digne blev købt for €15 millioner, og skrev under på en 5-årig kontrakt.

Lån til Roma 
Digne blev udlånt til Roma i august 2015.

Barcelona 
Digne skiftede til Barcelona i juli 2016. Digne var del af holdet som vandt både Copa del Rey og La Liga i 2017-18.

Everton 
Digne skiftede til Everton i august 2018. Digne imponerede hos Everton, og han blev stemt som årets spiller af Evertons fans i hans debutsæson.

Digne fortsatte med at være fast del af Everton mandskabet frem til 2021-22 sæsonen, hvor hans spilletid blev reduceret på grund af konflikt med Evertons træner Rafa Benítez.

Aston Villa 
Digne skiftede til Aston Villa i januar 2022.

Landshold

Ungdomslandshold 
Digne har spillet på adskillige franske ungdomslandhold.

Seniorlandshold 
Digne debuterede for Frankrigs landshold i en venskabskamp imod Holland den 5. marts 2014.

Digne har været del af Frankrigs trup til VM 2014, EM 2016 og EM 2020.

Kilder

Eksterne henvisninger 

 www.goal.com | Lucas Digne spillerinfo
 www.espnfc.com | Lucas Digne spillerinfo

Fodboldspillere fra Frankrig
Fodboldspillere fra Lille OSC
Fodboldspillere fra Paris Saint-Germain
Fodboldspillere fra AS Roma
Fodboldspillere fra FC Barcelona
Fodboldspillere fra Everton F.C.
Fodboldspillere fra Aston Villa F.C.
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
One Less Lonely Girl

Sangen "One Less Lonely Girl" blev lavet af teenageidolet Justin Bieber, og blev uploadet på YouTube, den 6. oktober 2009. Den modtog en ære på YouTube. Sangen blev skrevet og produceret af Biebers mentor, Usher, samt Ezekiel Lewis, Balewa Muhammad fra (sangskrivergruppen The Clutch), og A -Rex duo Sean Hamilton og Hyuk Shin. Crystal Bell fra Billboard gav sangen en generelt positiv anmeldelse. Sangen er fra albummet My World, som udkom 17. november 2009. Når Bieber optræder til koncerter, er der to af hans hjælpere, der vælger en pige blandt publikum, og hun bliver spurgt, om hun vil op på scenen til sangeren. Hvis pigen siger ja, kommer hun med backstage, og derefter kommer hun op på scenen. Når Bieber begynder at synge, giver han pigen en buket røde roser og begynder at danse flirtende med hende.

Eksterne henvisninger

Justin Bieber-sange
Lembruch

Lembruch er en kommune i Landkreis Diepholz i amtet ("Samtgemeinde") Altes Amt Lemförde, i den tyske delstat Niedersachsen. Den ligger i Naturpark Dümmer ved den nordøstlige bred af søen Dümmer mellem Osnabrück og Bremen.
Lembruch er en statsanerkendt rekreationsby.

Eksterne kilder/henvisninger 

 Websted for Dümmerområdet
Danish Thundersport Championship 2014

2014 Danish Thundersport Championship  er den tredje sæson af den danske sportsvognsserie. Danish Thundersport Championship er en motorsportsserie hvor bilerne er identiske, hvilket skal gøre det økonomisk overkommeligt for kørerne.

Teams og kørere

Løbs kalender og resultater

Kørernes mesterskab

Ekstern henvisninger 
 Racemag.dk
 DTC's hjemmeside

Fodnoter 

Thundersport Championship 2014
Sport i 2014
GlobalConnect

GlobalConnect er et teknologi- og datakommunikationsselskab i Nordeuropa, ejet af den svenske kapitalfond EQT. Koncernen leverer helhedsløsninger fra jord til sky baseret på egen infrastruktur, der består af 74.500 km fibernetværk og 27.000 kvadratmeter datacenter i Danmark, Sverige, Norge og det nordlige Tyskland. GlobalConnect har 28.000 erhvervskunder og leverer også højhastigheds fibernetværk til 302.000 privatkunder i Sverige og Norge.

Virksomheden har hovedkontor i København (Taastrup), Oslo (Fornebu) og Stockholm.

I samme koncern hører også datterselskabet GigaContent, der siden 2009 har leveret forbindelser og adgangspunkter dertil til medier og indholdsleverandører i Danmark, samt den Bornholmske internetleverandør BornFiber.

Historie 
Virksomheden har rødder i Niels Zibrandtsens entreprenante virke startende med virksomheden Zone Systems i telebranchen i midt 90'erne, og opstod i 1998 ved en opsplitning af Zone Systems' hidtidige forretningsområder i to virksomheder. Zone Systems A/S skulle fokusere på hardware-produkter til broadcast- og telekomindustrien, mens fiberoptiske netværk og services til telekommunikation blev lagt i det nystiftede GlobalConnect A/S.

I 2015 blev outsourcing og cloudleverandøren T26 Technology opkøbt og fusioneret ind i GlobalConnect. Samme år stiftedes også datterselskabet BornFiber målrettet mod at levere fiberinternet til Bornholm.

I 2016 solgte Zibrandtsen 80% af aktierne til kapitalfonden EQT Infrastructure.

Den 10.april 2018 solgte han de resterende 20% i forbindelse med EQT Infrastrcutures opkøb af norske Broadnet og planer om at fusionere denne med GlobalConnect.

Den norske virksomhed har sin baggrund i bredbåndsselskabet Ventelo i Kristiansand, der i 2012 fik sin data-division separeret ud med dannelse av selskabet Broadnet. Norske Broadnet og danske GlobalConnect blev fusioneret den 13. september 2018.

Afdelinger 
Ud over hovedkontorene i København, Oslo og Stockholm, findes der afdelinger i Odense, Stilling, Kristiansand, Uppsala og Hamborg. Herudover drives der forskellige faciliteter på diverse andre lokaliteter i Danmark, Norge, Sverige og Tyskland, heraf datacentre i følgende byer (rangeret efter antal opgivne "datahaller"):

 Taastrup (22)
 Hamborg (9)
 Kolding (5)
 Skanderborg (4)
 Albertslund (1)
 København (1)
 Aarhus (1)
 Nr. Nebel (1)
 Viborg (1)
 Odense (1)

Kilder

Eksterne henvisninger
 GlobalConnects hjemmeside
 GigaContents hjemmeside
 BornFibers hjemmside
 Zone Systems' hjemmeside

It-virksomheder i Danmark
Fibernetudbydere i Danmark
Trichloramin

Trichloramin, nitrogentrichloride eller nitrogen(III)chlorid er en kemisk forbindelse med formlen NCl3. Det er en gul olieagtig væske, der oftest fremkommer som et biprodukt af reaktioner mellem chlor og ammoniak-forbindelser som for eksempel aminer. 

Trichloramin i svømmehaller mistænkes for at være årsag til astma.

Eksterne links og henvisninger 

Kemiske forbindelser
Chokolademousse

Chokolademousse (fransk "skum") er en dessert, der indeholder chokolade. Retten indholde mange små luftbobler, der giver den en let luftig tekstur. Den kan variere fra let og luftig til cremet og tyk afhængigt af teknikken den er fremstillet ved. Chokolademousse tilberedes typisk med pisket æggehvide eller flødeskum. Husblas kan også benyttes til at gøre moussen stiv. Både hvid og mørk chokolade kan bruges til at give retten smag, og den ses pyntet med f.eks. frugt eller som bestanddel i kage.

Desserter
Amílcar Cabral International Airport

Amílcar Cabral International Airport , også kendt som Sal International Airport eller Amílcar Cabral Airport, er den største internationale lufthavn i Kap Verde. Den er beliggende på øen Sal, to kilometer vest for byen Espargos. Siden 1975 har lufthavnen været opkaldt efter den revolutionære leder Amílcar Cabral.

I 2011 betjente den 576.323 passagerer.

Historie 
Den første lufthavn på Sal blev etableret i 1939 af Italien, som et forsyningspunkt på ruter imellem Rom og Sydamerika. Den første landing skete den 15. december 1939, da der ankom et fly fra Sevilla og Rom. I 1947 blev lufthavnen købt af den portugisiske koloniregering.

TACV Cabo Verde Airlines var i 2013 den største operatør fra lufthavnen, som i perioder havde meget chartertrafik med turister fra Europa.

Eksterne henvisninger 

 Amílcar Cabral International Airports officielle hjemmeside

Lufthavne i Kap Verde
Etableret i 1939
Zakaria Bakkali

Zakaria Bakkali (født 26. januar 1996 i Liège) er en belgisk fodboldspiller med marokkanske rødder, der spiller for den spanske klub  Valencia C.F.

Bakkali regnes som en af de største belgiske talenter nogensinde, da han også allerede som 17-årig fik sin debut på landsholdet.

Klubkarriere

PSV Eindhoven 
Bakkali er en af de spillere, som har spillet sig på senior holdet via klubbens dygtige ungdoms akademi. Bakkali skiftede til PSV Eindhoven i 2008, hvor han kom til fra Standard Liège i Belgien. Han spillede på PSVs akademi i 4 år, hvor han herefter i 2013 permanent blev rykket på på førsteholdet. På dette tidspunkt var han 17 år gammel. Inden da, havde han dog spillet et år på klubbens 2. hold.

Han fik sin debut den 30. juli 2013 i en Champions League-kvalifikationskamp imod SV Zulte Waregem, hvor han i 80' minut erstattede Florian Jozefzoon. I retur kampen imod SV Zulte Waregem den 7. august 2013 scorede Bakkali sit første mål for PSV. 

Den 11. august 2013 scorede han sit første professionelle hattrick. Dette skete i hans 2. ligeoptræden nogensinde i 5-0 sejren mod NEC Nijmegen. Hermed blev han den yngste spiller til nogensinde at score et hattrick i Æresdivisionen.

Landshold 
Bakkali har (pr. 10. august 2013) spillet én kamp for Belgiens landshold. 

Bakkali spillet for adskille af de belgiske ungdomslandsholde, som kan ses i infoboksen i højre side. Han har scoret imponerende mange mål for ungdomslandsholdende, og det var formentlig en af grundende til, at han fik sin debut på A-landsholdet. Han scorede bl.a. imponerende 7 mål i 9 kampe for U17 landsholdet.

Personlige liv
Zakaria Bakkali blev født i Liège som ligger i Belgien. Hans forældre er begge marokkanere.

Kilder

Eksterne henvisninger 

 

Fodboldspillere fra Belgien
Fodboldspillere fra Marokko
Fodboldspillere fra PSV Eindhoven
Personer fra Liège
BRT

Akronymet BRT kan henvise til flere artikler:

 Bruttoregisterton - et skibs rumfang
 Bus rapid transit - busbaseret kollektivtransportsystem
Suma

SUMA Dagligvarer A/S var en sjællandsk supermarkedskæde, der blev overtaget af Dansk Supermarked i 2001 og herefter ændret til Netto-butikker. Kæden bestod ved overtagelsen i 2001 af 25 almindelige butikker samt to større butikker.

Kæden havde ved overtagelsen i 2001 en omsætning på kr. 482 mio. samt en koncernomsætning på kr. 982 mio.

Historie 
SUMA Dagligvarer blev grundlagt af ægteparret Helge og Inger Bonnén, der åbnede det første selvbetjeningssupermarked i Danmark i 1956. Den første butik lå i Sorgenfri nord for København. Helge Bonnén afgik ved døden i 1975, hvorefter Inger Bonnén drev kæden videre sammen med Flemming Henriksen. Sidstnævnte døde i 1995, hvilket førte til at aktierne i kæden overgik til en fond, der drev kæden frem til overtagelsen i 2001.

I 1999 overtog købmand og godsejer Hans F. Aagaard aktiemajoriteten i fonden, som på daværende tidspunkt ville fordoble kædens 25 butikker. Det viste sig dog at blive så svært, at Hans F. Aagaard i 2001 indgik en aftale med Dansk Supermarked om at overtage forretningerne.

Butikker 
Ved lukningen i 2001:

Referencer 

Supermarkedskæder i Danmark
Etableret i 1956
Ophørt i 2001
Salling Group
Trætte Mænd

Trætte Mænd er en roman af Arne Garborg, som første gang blev udgivet i 1891. Indholdet gjorde bogen til en af de mest debatterede europæiske romaner i slutningen af 1890'erne. Romanen fokuserede nemlig på forholdet mellem mænd og kvinder, med emner som kærlighed, kønsroller og kristendom.

Eksterne henvisninger 
 Arne Garborg interview med professor Gunnar Foss

Romaner
Litteratur i 1891
Egnund

Egnund er en lille landsby, beliggende på grænsen mellem Folldal og Alvdal kommune. Landsbyen er beliggende på den nordlige side af floden Folla, ved mundingen af Einunna, der også danner grænse mellem de to kommuner. På Alvdals side lå den nu nedlagte skole, Egnund Skole, og på Folldals side ligger Egnund kapell.

Kendte personer fra Egnund 
 Ivar Mortensson-Egnund – forfatter

Byer i Norge